b'\n_START_ARTICLE_\nPrimo\xc5\xbe Pro\xc5\xa1t\n_START_SECTION_\nDo 2008 v domovini\n_START_PARAGRAPH_\nIzhaja iz Trbovelj, kjer je igral do leta 2004 za tamkaj\xc5\xa1nji RD Rudar Trbovlje. V Trbovljah je v sezoni 2003-04 nastopal v pokalu EHF, kar so bile njegove prve mednarodne tekme. Zatem se je preselil v Velenje k RK Gorenje Velenje kjer je branil med letoma 2004 in 2008. Z Velenj\xc4\x8dani je tri sezone nastopal v ligi prvakov, in sicer v sezonah 2004-05, 2005-06 in 2007-08.\n_START_SECTION_\nOd 2008 v tujini\n_START_PARAGRAPH_\nMed letoma 2008 in 2011 je bil na danskem v Silkeborgu. Z njimi je leta 2010 osvojil naslov danskega prvaka in zatem v sezoni 2010-11 ponovno nastopal v ligi prvakov. Zatem se je preselil v Francijo k Montpellierju kjer je ostal dobro sezono._NEWLINE_Leta 2013 je od\xc5\xa1el v Nem\xc4\x8dijo v G\xc3\xb6pingen.\n_START_SECTION_\nReprezentanca\n_START_PARAGRAPH_\nZa Slovenijo je prvi\xc4\x8d branil 6. januarja 2009 med prijateljsko tekmo proti Avstriji. Zatem se je udele\xc5\xbeil tekmovanja za EP 2012._NEWLINE_Bil je v vratih tudi na SP 2013, kjer je bil med bolj\xc5\xa1imi vratarji prvenstva in je znatno pripomogel k dotedanjemu najve\xc4\x8djemu uspehu na teh tekmovanjih, ko so bili uvr\xc5\xa1\xc4\x8deni na \xc4\x8detrto mesto. V postavi je bil tudi na naslednjem Svetovnem prvenstvu, to je bilo SP 2015, ko so bili osmi._NEWLINE_Za reprezentanco je zbral skupno 82 nastopov.\n_START_SECTION_\nAfera s stavami\n_START_PARAGRAPH_\nLeta 2012, ko je bil v Montpellierju se je zapletel v afero s stavami. Bil je eden od \xc5\xa1estnajstih obto\xc5\xbeenih, \xc4\x8de\xc5\xa1 da so stavili na poraz svojega kluba na tekmi v francoskem prvenstvu. Potem ko so jih pri tem dobili je zadevo priznal. Zaradi vpletenosti v afero je bil s strani kluba pred\xc4\x8dasno odpu\xc5\xa1\xc4\x8den.'